เรื่องร้องเรียน (ร้องเรียน) วันที่ 2023-02-14 08:26:51 — แขวงบางยี่ขัน เขตบางพลัด กรุงเทพมหานคร
เนื่องจากผู้ร้อง ขอความช่วยเหลือ และร้องเรียนกับเขตบางพลัด มาเป็นเวลาหลายปีแล้ว เครื่องประธานชุมชน ลุกล้ำ สร้างบ้านบนทางสาธารณะ และทำบ้านให้เช่าบนทางสาธารณะ ซึ่งปิดทางเข้าออกที่ดินของผู้ร้อง จนครอบครัวของผู้ร้องได้รับผลกระทบมาตลอดเวลา หลายสิบปีที่ผ่านมา 

แต่ทุกครั้งที่ร้องเรียน 
ไปตามช่องทางต่างๆ เขตบางพลัดก็จะเข้ามา ดู 1 ครั้ง ต่อว่าประธานชุมชน 1 ครั้ง แล้วก็ไป ถึงจะมาติดหนังสือ ให้ย้ายออก หรือแจ้งความ แต่เขตบางพลัดก็ไม่พยายามติดตามเรื่อง บอกว่าแจ้งความแล้ว เป็นเรื่องของเจ้าหน้าที่ตำรวจ แค่พอผู้ร้องไปถามตำรวจ ตำรวจบอกเป็นเรื่องที่เขตบางพลัดต้องมาติดตาม 

ซึ่งผู้ร้องก็ไม่เห็นว่าเขตบางพลัดจะกระตือรือร้น ติดตามให้ความช่วยเหลือกับผู้ร้องอย่างไร ทั้งๆที่ครอบครัวผู้ร้องได้รับความลำบาก และความทุกข์มาก โดนข่มขู่ โดนต่อว่า อย่างหยาบคาย จากครอบครัวประธานชุมชน 
แต่ก็ไม่มีใครจัดการประธานได้สักคน แม้กระทั่งเขตบางพลัดเอง 

และทุกครั้งที่ผู้ร้องดำเนินการร้องเรียนไปหลายช่องทาง ทางเขตก็จะมาต่อว่า คุณแม่ของผู้ร้องเสมอ ว่า จะร้องเรียนหลายที่ทำไม ซึ่งเหตุที่ผู้ร้องต้องร้องเรียนหลายช่องทางนั้น เพราะไม่เคยมีใครให้ความช่วยเหลือครอบครัวผู้ร้องได้เลย

ผู้ร้องจึงอยากจะขอกราบเรียนให้ กรุณาส่งเรื่องไปยัง หน่วยงานที่สามารถจัดการเรื่องนี้ได้ เพราะผู้ร้องหมดหวังกับเขตบางพลัดแล้ว ร้องไปกี่ครั้ง ก็มาดูแต่ไม่ทำอะไร และไม่มีอะไรคืบหน้า แถมประธานก็ไม่กลัว ยังสร้างบ้านปล่อยเช่าในที่สาธารณะด้วย

จึงวอนต่อผู้มีอำนาจ กรุณาส่งเรื่องนี้ ไปหน่วยงานที่สามารถจัดการประธานชุมชนได้ด้วย